Lav et referat af nedenstående tekst:

Tekst:
Allerede fra på mandag sker dét, som mange danskere har ventet på med længsel. Du slipper for at bære mundbind alle steder i det offentlige rum - undtagen når du står op i kollektiv trafik. Sådan lød det glade budskab fra sundhedsminister Magnus Heunicke (S) på et pressemøde tidligt torsdag morgen efter 12 timers forhandlinger med Folketingets øvrige partier. Det skriver tv2.dk. Og fordelene ved at smide mundbindet er mange, lød det fra formanden for Dansk Folkeparti, Kristian Thulesen Dahl: - Det betyder, at man kan gå ned og købe en liter mælk uden at have mundbind på, sagde han på pressemødet. Aftale betyder også, at alle alle restriktioner - undtaget dem, der gælder nattelivet - vil være væk senest 1. september. Forsamlingsforbuddet bliver løbende løftet henover sommeren, og 1. september vil det være helt væk. Coronapasset vil stadig være centralt i hævningen af forsamlingsforbuddet, men fra 1. oktober bortfalder det krav også. Elever kan for normal hverdag fra 14. juni mandag Et farvel til restriktionerne betyder også, at skoler, uddannelsesinstitutioner og dagtilbud fra på mandag kan vende tilbage til en normal hverdag. Men alle elever og lærer i folkeskoler, højskoler og efterskoler opfordres dog fortsat frem til 1. september 'kraftigt' til at lade sig teste to gange om ugen, med mindre man tidligere har været smittet eller er vaccineret. Samme opfordring gælder for fysisk fremmøde på arbejdspladser. Opfordringen til fortsat at lade sig teste gælder også ansatte i sundhedsvæsenet, plejesektoren og på visse sundhedstilbud. Farvel til coronapasset til oktober Coronapasset var de forhandlende partier bestemt ikke enige om. Men kompromisset blev, at det bliver udfaset henover de næste måneder. - Det kan man så godt leve med, fordi det samtidig betyder, at man må andre ting, lød det under pressemødet fra formanden for det Det Konservative Folkeparti Søren Pape Poulsen. Dermed skal du i et par måneder endnu bevise, at du enten er vaccineret, har været smittet inden for det seneste halve år eller har en negativ coronatest, der maksimalt er 72 timer gammel, hvis du vil benytte landets restauranter. onservatives formand, Søren Pape Poulsen, på pressemødet tidligt torsdag morgen. Aftalen betyder også, at der må lukkes 25.000 tilskuere ind til EM-kampene i København. Det er næsten 10.000 flere i forhold til det tidligere tilskuerloft på 15.900.

Referat:
Fra mandag kan skoler vende tilbage til en normal hverdag, mundbindet ryger, og så må barer og restauranter holde længere åbent.